Henry Becque
Henry Becque var en fransk dramatiker. Han var en estimeret fornyer af teatret midt i tidens dominerende strømning, naturalismen. Beques realistiske, borgerlige drama er ikke uden en skarp kritik af normer og moral.
Det tragiske element dominerer i Les Corbeaux (1882, Ravnene) om forretningsfolks udbytning af en enke og hendes døtre og disses mislykkede kvindekamp. La Parisienne (1885, dansk Pariserinden, 1955), er en bitter ægteskabskomedie om en kvinde og hendes to elskere i et småborgerligt miljø.